«Δέχτηκα πολύ ισχυρό μπούλινγκ και μεγάλες απειλές. Φώναζαν με τις ντουντούκες ότι θα κάψουν τα σπίτια μας. Είναι απαράδεκτα, αφύσικα και ανήθικα πράγματα. Δεν μπορείς να έχεις στο ξενοδοχείο σου τους ανθρώπους που θέλεις;»

Μπούλινγκ και απειλές καταγγέλλει ιδιοκτήτρια ξενοδοχείου στα Βρασνά που φιλοξένησε πρόσφυγες και μετανάστες στην επιχείρησή της εκτός τουριστικής περιόδου. «Δέχτηκα πολύ ισχυρό μπούλινγκ και μεγάλες απειλές. Φώναζαν με τις ντουντούκες ότι θα κάψουν τα σπίτια μας. Είναι απαράδεκτα, αφύσικα και ανήθικα πράγματα. Δεν μπορείς να έχεις στο ξενοδοχείο σου τους ανθρώπους που θέλεις;» ανέφερε μιλώντας στο Open Beyond η κυρία Δέσποινα. Μάλιστα, όπως είπε, υπάρχουν ντοκουμέντα για αυτά που λέει.

Η ιδιοκτήτρια ξενοδοχείου επισήμανε ότι και πέρυσι ήταν σε ανάλογο πρόγραμμα φιλοξενίας μεταναστών και προσφύγων. «Δεν δημιούργησαν κανένα απολύτως πρόβλημα στο χωριό. Δείξαμε λίγη καλοσύνη στους ταλαιπωρημένους ανθρώπους οι οποίοι θέλησαν να μας έχουν σαν οικογένειά τους» σημείωσε μεταξύ άλλων.